laion/Wikipedia-Exotic huggingface dataset:
কাঠ বাদাম

কাঠ বাদাম (বৈজ্ঞানিক নাম: Terminalia catappa) একটি বৃহদাকৃতির গাছের ফলের বীজ। বীজের নাম অনুযায়ী এই গাছকে কাঠ বাদাম গাছ ডাকা হয়। এটি নিরক্ষীয় অঞ্চলে জন্মানো লেডউড জাতীয় Combretaceae পরিবারের একটি বৃক্ষ। এ গাছের রসালো ফলের অভ্যন্তরে ৩-৪ সেন্টিমিটার দীর্ঘ কয়েকটি বীজ থাকে যা পরিপক্ব ফল থেকে বের করে নিয়ে সরাসরি বা ভেজে খাওয়া হয়। এই বিচিগুলিই কাঠবাদাম নমে পরিচিত। বিচিগুলো বাদামের গন্ধ যুক্ত। কাঠ বাদাম সারা বিশ্বে ভারতীয় বাদাম নামেও পরিচিত। কাঠবাদামের গাছের আদি নিবাস কোথায় তা জানা যায় না। এটি আফ্রিকা থেকে দক্ষিণ ও দক্ষিণপূর্ব এশিয়া সহ অস্ট্রেলিয়া অবধি উষ্ণ অঞ্চলে জন্মে থাকে। সাম্প্রতিক কালে আমেরিকা মহাদেশেও এই গাছটি বিস্তার লাভ করেছে। একে নানা নামে বিভিন্ন স্থানে ডাকা হয়, যেমন বেঙ্গল আখরোট, সিঙ্গাপুর আখরোট, ইবেলবো, মালাবার আখরোট, নিরক্ষীয় আখরোট, সমুদ্র আখরোট, ছাতা গাছ, আব্রোফো ন্‌কাটি, জানমান্দি ইত্যাদি। কাঠ বাদামের গাছ ৩৫ মিটার (১১৫ ফুট) উঁচু হয়। গাছটির উপরের দিক থেকে আনুভূমিকভাবে ডালপালা বের হয়। এর ফলটি রসালো প্রকারের ও ভেতরের প্রকোষ্ঠে কয়েকটি বীজ থাকে। ফল পাকলে এই বিচিগুলো খাবার যোগ্য হয়। বীজগুলো খেতে অনেকটা আখরোটের মতো। গাছের বয়স বাড়লে এর উপরের দিকের ডালপালা অনেকটা চ্যাপ্টা হয়ে যায়, দেখতে ফুলদানীর মতো লাগে। শাখাপ্রশাখাগুলো স্তরে স্তরে সাজানো থাকে। পাতাগুলো আকারে বেশ বড়ো, ১৫-২৫ সেমি (৫.৯ - ৯.৮ ইঞ্চি) দীর্ঘ, এবং ১০-১৪ সেমি (৩.৯-৫.৫ ইঞ্চি) চওড়া, ডিম্বাকার, এবং চকচকে সবুজ বর্ণের হয়। শুষ্ক মৌসুমে পাতা ঝরে যায়। ঝরার আগে পাতাগুলো গোলাপী-লাল বা হলদেটে-খয়েরি রঙের হয়ে যায় (এর কারণ হলো ভায়োলাক্সান্থিন, লুয়েটিন ও যিক্সান্থিন নামের রঞ্জক পদার্থ)। ভেজানো বাদাম খাওয়া হৃদয়কে সুস্থ রাখে এবং খারাপ কোলেস্টেরল থেকে মুক্তি দেয় এবং ভাল কোলেস্টেরল বাড়ায়। ভেজানো বাদাম খেয়ে এতে উপস্থিত ভিটামিন ই অ্যান্টিঅক্সিড্যান্ট হিসাবে কাজ করে। বাদামে উপস্থিত এই উপাদানটি বার্ধক্যজনিত ও প্রদাহকে বাধা দেয় যা ফ্রি র‌্যাডিক্যালগুলির কারণে ঘটে। প্রতিদিন বাদাম খাওয়া ওজন হ্রাস, কোমর চিকিৎসা হ্রাস এবং স্থূলত্ব প্রতিরোধে সহায়তা করতে পারে। এটি তাত্ক্ষণিক প্রাক-জৈবিক স্বাস্থ্যের কারণে অন্ত্রের স্বাস্থ্যের উন্নতি করে হজম স্বাস্থ্য এবং কার্যকারিতা উন্নত করতে সহায়তা করে। নিয়মিত সেবন করলে বাদামের স্তন ক্যান্সার, প্রোস্টেট ক্যান্সার, মলদ্বার ক্যান্সার এবং কোলনের ক্যান্সার সহ বিভিন্ন ধরনের ক্যান্সারের প্রতিরক্ষামূলক প্রভাব রয়েছে। বাদাম খাওয়া হাড়ের ভর ও ঘনত্ব হাড়ের স্বাস্থ্যের উন্নতি করতে সহায়তা করে। বাদামের সবচেয়ে  উপকারিতা মস্তিষ্কে উন্নতি তে রয়েছে। মস্তিষ্কের কার্যকারিতা উন্নত করার সাথে সাথে আপনার জ্ঞান এবং স্মৃতিশক্তি উন্নত করতেও সহায়তা করে। কাঠ বাদাম গাছ, হায়দ্রাবাদ, ভারত কাঠ বাদাম গাছের পাতা, হায়দ্রাবাদ, ভারত কাঠ বাদামের ফুল, হায়দ্রাবাদ, ভারত কাঠ বাদামের ফুল, হায়দ্রাবাদ, ভারত কাঠ বাদাম বৃক্ষ কাণ্ড, কলকাতা, পশ্চিমবঙ্গ, ভারত কলকাতায় কাঠ বাদাম বৃক্ষ, পশ্চিমবঙ্গ, ভারত ঝরে পড়া পাতা (উল্টো পিঠ), কলকাতা, পশ্চিমবঙ্গ, ভারত নতুন পাতা ও পুষ্পমঞ্জুরী সহ ডাল, কলকাতা, পশ্চিমবঙ্গ, ভারত কাঠ বাদামের পাতা, সিঙ্গাপুর মাটিতে ঝরে পড়ার পূর্বে কাঠ বাদামের সবুজ পাতা, সিঙ্গাপুর সিঙ্গাপুরে রাস্তার পাশে কাঠ বাদাম গাছ উইকিমিডিয়া কমন্সে কাঠ বাদাম সংক্রান্ত মিডিয়া রয়েছে। দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-১৮, আইএসবিএন ৯৮৪-০৭-৪৪১২-৭
নরওয়েজীয় (দ্ব্যর্থতা নিরসন)

নরওয়েজীয় বলতে নিচের যেকোনটি বোঝাতে পারে: নরওয়ের জাতীয়তা সম্পর্কিত বিশেষণ। নরওয়েজীয় ভাষা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জ্যামিতিক বীজগণিত

জ্যামিতিক বীজগণিত ক্লিফোর্ড বীজগণিত কে কখনো কখনো জ্যামিতিক বীজগণিত নামে অভিহিত করা হয়। এই নামটি বিশেষত বীজগণিতটির একটি জনপ্রিয় ব্যাখ্যাকে নির্দেশ করে। এই গণিতটি উচ্চতর গণিতের অনেক গুরুত্বপূর্ণ শাখাকে নবীশ শিক্ষার্থীর কাছে সহজবোধ্যভাবে উপস্থাপন করে। এর মাধ্যমে পদার্থবিজ্ঞানের, বিশেষত আপেক্ষিকতা তত্ত্ব নির্ভর চিরায়ত পদার্থবিজ্ঞানের সমস্যাগুলো গাণিতিক জটিলতা এড়িয়ে সহজে সমাধান করা যায়। বর্তমানে কম্পিউটার ভিশন এবং রোবোটিক্স এর কিছু গবেষক এর কম্পিউটেশনের দক্ষতার কারণে একে ব্যবহার করছেন। জ্যামিতিক বীজগণিতে যে কোন ভেক্টর স্থানে দুইটি ভেক্টরকে গুণ করা যায়। গুণনের ফলাফলকে বলা হয় বহুভেক্টর, যেহেতু এই গুণনের ফলাফল ভেক্টর বা সংখ্যা নয়। এই গুনণের সবচেয়ে উল্লেখযোগ্য এবং সুবিধাজনক ধর্ম হলো অ্যাসোসিয়েটিভিটি। জ্যামিতিক বীজগণিত হলো কোন ভেক্টর স্থানের উপর সংজ্ঞায়িত একটি বীজগণিত যেখানে গুণনের সংজ্ঞা হলো: বীজগণিতটির যে কোন দুইটি সদস্যের গুণফল বীজগণিতটির আরেকটি সদস্য গুণনটি যোগের উপর বিতরণযোগ্য, A ( B + C ) = A B + A C , ( A + B ) C = A C + B C {\displaystyle A(B+C)=AB+AC,(A+B)C=AC+BC} অ্যাসোসিয়েটিভিটি, ( A B ) C = A ( B C ) {\displaystyle (AB)C=A(BC)} একটি একক আছে যেন 1 A = A {\displaystyle 1A=A} হয় টেন্সর সংক্ষেপণ, যে কোন ভেক্টর a {\displaystyle \mathbf {a} } এর জন্য a 2 {\displaystyle \mathbf {a} ^{2}} একটি (বাস্তব) সংখ্যা, এই নিয়মটি ভেক্টরদের বহুভেক্টর থেকে আলাদা করে কোন সংখ্যা m {\displaystyle m} এর জন্য m A = A m {\displaystyle mA=Am} , যেখানে A {\displaystyle A} যে কোন বহুভেক্টর, অর্থাৎ বীজগণিতটির যে কোন সদস্য যদি a {\displaystyle \mathbf {a} } এবং b {\displaystyle \mathbf {b} } দুইটি ভেক্টর হয় তবে: a 2 {\displaystyle \mathbf {a} ^{2}} (বা b 2 {\displaystyle \mathbf {b} ^{2}} ) একটি বাস্তব সংখ্যা, যাকে বলা হয় a {\displaystyle \mathbf {a} } এর মানের বর্গ। কিন্তু জ্যামিতিক বীজগণিতে এই সংখ্যাটি ঋণাত্মকও হতে পারে। যেহেতু ( a + b ) 2 = ( a + b ) ( a + b ) {\displaystyle (\mathbf {a} +\mathbf {b} )^{2}=(\mathbf {a} +\mathbf {b} )(\mathbf {a} +\mathbf {b} )} = ( a + b ) a + ( a + b ) b {\displaystyle =(\mathbf {a} +\mathbf {b} )\mathbf {a} +(\mathbf {a} +\mathbf {b} )\mathbf {b} } = a 2 + b a + a b + b 2 {\displaystyle =\mathbf {a} ^{2}+\mathbf {b} \mathbf {a} +\mathbf {a} \mathbf {b} +\mathbf {b} ^{2}} দেখা যাচ্ছে b a + a b {\displaystyle \mathbf {b} \mathbf {a} +\mathbf {a} \mathbf {b} } একটি বাস্তব সংখ্যা (কারণ এইটুকু ছাড়া সমীকরণের আর সব পদ বাস্তব সংখ্যা)। এই পদটিকে বলা হয় দুইটি ভেক্টরের অন্তর্নিহিত গুণন, b ⋅ a = ( b a + a b ) / 2 {\displaystyle \mathbf {b} \cdot \mathbf {a} =(\mathbf {b} \mathbf {a} +\mathbf {a} \mathbf {b} )/2} ভেক্টর জ্যামিতির ডট গুণ তাই এই গণিতে স্বাভাবিকভাবে প্রবেশ করে।
১৯৪৬

উইকিমিডিয়া কমন্সে ১৯৪৬ সংক্রান্ত মিডিয়া রয়েছে। ১৯৪৬ গ্রেগরীয় বর্ষপঞ্জির একটি সাধারণ বছর যা মঙ্গলবার দিয়ে শুরু হয়েছে। জুলাই ১৬ - মার্কিন যুক্তরাষ্ট্র বিকিনি দ্বীপে পরীক্ষামূলক পারমাণবিক বিস্ফোরণ ঘটায়। সেপ্টেম্বর ৪ - ভারতের বোম্বেতে রাস্তায় হিন্দু ও মুসলমানদের মাঝে সংঘর্ষ হয়। নভেম্বর ১৯ - আফগানিস্তান, সুইডেন ও আইসল্যান্ড জাতিসংঘে যোগ দেয়। ডিসেম্বর ১১ - ইউনিসেফ (UNICEF)প্রতিষ্ঠিত হয়। ১ জানুয়ারি - রিভেলিনো, ব্রাজিলীয় ফুটবল খেলোয়াড়। ৫ জানুয়ারি - ডায়ান কিটন - মার্কিন অভিনেত্রী, পরিচালক ও প্রযোজক। ৩ মে - নুরুল ইসলাম বাবুল, বাংলাদেশি ব্যবসায়ী ও শিল্পোদ্যোক্তা, যমুনা গ্রুপের প্রতিষ্ঠাতা চেয়ারম্যান। (মৃ. ২০২০) ১০ জুলাই - সু লিয়ন, মার্কিন অভিনেত্রী। (মৃ. ২০১৯) ৪ অক্টোবর - সুজান সার‍্যান্ডন, মার্কিন অভিনেত্রী ও সমাজকর্মী। ৬ অক্টোবর - জন ক্রেইগ ভেন্টার, মার্কিন জীববিজ্ঞানী। ২৫ নভেম্বর - ইউসুফ মুতালা, পাকিস্তানি দেওবন্দি ইসলামি পণ্ডিত ও দায়ী। ১৯ মে - বুথ টার্কিংটন, মার্কিন ঔপন্যাসিক ও নাট্যকার। (জ. ১৮৬৯) ২ সেপ্টেম্বর - প্রমথ চৌধুরী, বাঙালি প্রাবন্ধিক ও কবি। (জ. ১৮৬৮) পদার্থবিদ্যা - পার্সি উইলিয়ামস ব্রিজম্যান রসায়নবিদ্যা - জেমস ব্যাচেলার সামনার, জন হাওয়ার্ড নরথ্রপ, ওয়েন্ডেল মেরেডিথ স্ট্যানলি চিকিৎসাবিজ্ঞানে - হেরমান জোসেফ মুলার সাহিত্য - হেরমান হেস শান্তি - এমিলি গ্রিন বল্চ, জন মট
১৮৫০

১৮৫০ সাল অধিবর্ষ ছিল না এবং এই বছরের প্রথম দিনটি ছিল মঙ্গলবার। মার্চ ১৯: হেনরি ওয়েলস্‌ ও উইলিয়াম ফার্গো আমেরিকান এক্সপ্রেস প্রতিষ্ঠা করেন। সিডনী বিশ্ববিদ্যালয় প্রতিষ্ঠিত হয়। সৌদি বাদশাহ আবদুর রহমান বিন ফয়সাল জন্মগ্রহণ করেন। আব্দুল ওয়াহেদ বাঙ্গালী — হাটহাজারী মাদ্রাসার প্রতিষ্ঠাতা (মৃ. ১৯০৫)
১৯৪০

উইকিমিডিয়া কমন্সে ১৯৪০ সংক্রান্ত মিডিয়া রয়েছে। ১৯৪০ সাল ছিল অধিবর্ষ এবং এই বছরের প্রথম দিনটি ছিল সোমবার। ৩ জানুয়ারি - থেলমা স্কুনমেকার, মার্কিন চলচ্চিত্র সম্পাদক। ২৩ ফেব্রুয়ারি - পিটার ফন্ডা, মার্কিন অভিনেতা, পরিচালক ও চিত্রনাট্যকার। (মৃ. ২০১৯) ১ মার্চ - কর্নেল শাফায়াত জামিল, বীর বিক্রম খেতাবপ্রাপ্ত মুক্তিযোদ্ধা ও সামরিক বাহিনীর সাবেক কর্মকর্তা। ২৯ এপ্রিল - পিটার আর্থার ডায়মন্ড, নোবেল বিজয়ী মার্কিন অর্থনীতিবিদ। ২৪ মে - মওদুদ আহমেদ, বাংলাদেশের সাবেক উপরাষ্ট্রপতি, অষ্টম প্রধানমন্ত্রী, বাংলাদেশ জাতীয়তাবাদী দল (বিএনপি) ও জাতীয় পার্টির অন্যতম প্রতিষ্ঠাতা। (মৃ. ২০২১) ২৭ জুন - অনিল করঞ্জাই, পশ্চিমবঙ্গের হাংরি আন্দোলনের ললিতকলা আকাদেমি পুরস্কার বিজয়ী চিত্রশিল্পী ও লেখক । ২৮ জুন - মুহাম্মদ ইউনুস, নোবেল পুরস্কার বিজয়ী বাংলাদেশি অর্থনীতিবিদ। ১ জুলাই - সৈয়দ আব্দুল হাদী, বাংলাদেশি সঙ্গীতশিল্পী। ১ আগস্ট - মোজাম্মেল হোসেন, বাংলাদেশি চিকিৎসক, রাজনীতিবিদ ও সাবেক সংসদ সদস্য। (মৃ. ২০২০) ৪ আগস্ট - দেবী রায়, পশ্চিমবঙ্গের হাংরি আন্দোলনের অন্যতম বাঙালি কবি। ৫ আগস্ট - অনুপম সেন, একুশে পদক বিজয়ী সমাজবিজ্ঞানী, প্রিমিয়ার বিশ্ববিদ্যালয়ের উপাচার্য। ৩ সেপ্টেম্বর - পলিন কলিন্স, নাইটহুড প্রাপ্ত ইংরেজ অভিনেত্রী। ৫ সেপ্টেম্বর - রাকেল ওয়েলচ, মার্কিন অভিনেত্রী ও গায়িকা। ৩১ ডিসেম্বর - ত্রিদিব মিত্র, পশ্চিমবঙ্গের হাংরি আন্দোলনের অন্যতম বাঙালি কবি। ৬ জুলাই –– জমিরুদ্দিন আহমদ, হাটহাজারী মাদ্রাসার প্রধান পৃষ্ঠপোষক (জ. ১৮৭৮) ১৫ ডিসেম্বর - এয়াকুব আলী চৌধুরী, বাঙালী লেখক ও সাংবাদিক।
অক্ষয়কুমার বড়াল

অক্ষয়কুমার বড়াল (১৮৬০ – ১৯ জুন ১৯১৯) হলেন উনিশ শতকের বাংলা সাহিত্যের অন্যতম শ্রেষ্ঠ বাঙালি কবি। অক্ষয়কুমার বড়াল ১৮৬০ সালে বর্তমান ভারতের কলকাতার চোরবাগানে এক স্বর্ণব্যবসায়ীর পরিবারে জন্মগ্রহণ করেন। তাঁর পিতার নাম কালীচরণ বড়াল৷ তাঁদের আদিবাস হুগলী জেলার চন্দননগর৷ তাঁর প্রাথমিক শিক্ষা শুরু হয় কলকাতার হেয়ার স্কুলে। কিন্তু পড়াশোনায় তিনি উন্নতি করতে পারেননি। স্কুল শিক্ষা তিনি সমাপ্ত করতে পারেননি। প্রাতিষ্ঠানিক শিক্ষা বেশিদূর না এগোলেও আমৃত্যু তিনি জ্ঞান আহরণে ব্রতী ছিলেন। এ হিসেবে তাকে একজন স্বশিক্ষিত মানুষ বলে আখ্যায়িত করা যায়। স্কুল ত্যাগের পর অক্ষয়কুমার দিল্লি অ্যান্ড লন্ডন ব্যাংকের হিসাব বিভাগের কর্মচারী হিসেবে কর্মজীবন শুরু করেন। এখানে কয়েক বছর চাকরি করার পর নর্থ ব্রিটিশ লাইফ ইন্স্যুরেন্স কোম্পানিতে হিসাব সচিব পদে যোগ দেন। এই পদ থেকেই তিনি অবসর গ্রহণ করেছিলেন। ১৯১৯ সালের ১৯ জুন তারিখে তিনি মৃত্যুবরণ করেন। হেয়ার স্কুলের ছাত্র থাকা অবস্থায় অক্ষয়কুমার বড়াল বিহারীলাল চক্রবর্তীর কবিতার প্রতি আকৃষ্ট হয়েছিলেন। বিহারীলাল ছিলেন বাংলা গীতিকবিতার প্রবর্তক। তার অণুপ্রেরণায়ই বড়াল কবিতা রচনা শুরু করেছিলেন। বঙ্গদর্শন পত্রিকার ১২৮৯ বঙ্গাব্দের অগ্রহায়ণ সংখ্যায় তার প্রথম কবিতা রজনীর মৃত্যু প্রকাশিত হয়। রবীন্দ্রনাথ ঠাকুর অক্ষয়কুমার বড়ালকে "বিহারীলালের সাক্ষাৎ ভাবশিষ্য" নামে আখ্যায়িত করেছেন। বাংলা গীতিকবিতার ইতিহাসে তিনি বড়াল কবি নামে পরিচিত। তার কাব্য রচনার মূল বিষয় ছিল নিসর্গ, সৌন্দর্যবাদ, কল্পনামূলক প্রেম, শোক এবং মানববন্দনা। নারীপ্রেমের শান্তরস তার কাব্যের প্রধান বিশেষত্ব। তিনি মৃতা স্ত্রীর স্মৃতিচারণ করে এষা কাব্যগ্রন্থটি লিখেছিলেন। তিনি মার্জিত এবং বিজ্ঞানমনস্ক চিন্তাধারার অনুসারী ছিলেন। সুকুমার সেন এর মতে ছন্দের চাতুর্যের দিকে বেশি ঝোঁক না থাকায় ভাবের প্রকাশ অকুন্ঠিত হয়েছে। তবে ভাবাবেগের তীব্রতায় কবি ভাষার উপর সর্বত্র তীক্ষ্ণ দৃষ্টি রাখতে পারেননি। প্রদীপ (১৮৮৪) কনকাঞ্জলি (১৮৮৫) ভুল (১৮৮৭) শঙ্খ (১৯১০) এষা (১৯১২) চণ্ডীদাস (১৯১৭) রাজকৃষ্ণ রায়ের কবিতা (১৮৮৭) গিরীন্দ্রমোহিনী দাসীর অশ্রুমালা (১৮৮৭) বিশ্বজিৎ ঘোষ (জানুয়ারি ২০০৩)। "অক্ষয়কুমার বড়াল"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ আগস্ট ২২, ২০১৪।  ইউআরএল–উইকিসংযোগ দ্বন্দ্ব (সাহায্য) সুবর্ণবণিক কথা ও কীর্তি (প্রথম খন্ড), নরেন্দ্রনাথ লাহা , কলিকাতা ওরিয়েন্টাল প্রেস লিঃ, কলিকাতা, ১৯৪০, পৃ. ৮০ বাঙ্গালা সাহিত্যের কথা - শ্রী সুকুমার সেন - সপ্তম সংস্করণ পৃষ্ঠা: ২৫০ সেলিনা হোসেন ও নুরুল ইসলাম সম্পাদিত; বাংলা একাডেমি চরিতাভিধান; ফেব্রুয়ারি, ১৯৯৭; পৃষ্ঠা- ১।
অক্ষয়চন্দ্র সরকার

অক্ষয়চন্দ্র সরকার (জন্ম: ১১ ডিসেম্বর ১৮৪৬ – মৃত্যু: ২ অক্টোবর ১৯১৭) ছিলেন ঊনবিংশ শতাব্দীর বিশিষ্ট বাঙালি কবি, প্রাবন্ধিক ও সাহিত্য সমালোচক। রায়বাহাদুরের পুত্র হয়েও ব্রিটিশ-বিরোধী আন্দোলনের প্রবল সমর্থক অক্ষয়চন্দ্র দেশীয় শিল্পের পুনরুজ্জীবন ও স্বায়ত্তশাসনের উপযোগী শিক্ষাব্যবস্থা প্রবর্তনের পক্ষপাতী ছিলেন। অক্ষয়চন্দ্রে জন্ম বর্তমান হুগলি জেলার চুঁচুড়ার কদমতলায়। পিতা ছিলেন সেযুগের বিশিষ্ট কবি ও সাহিত্যিক রায়বাহাদুর গঙ্গাচরণ সরকার। শিক্ষা প্রথমে হুগলি কলেজিয়েট স্কুল ও পরে কলকাতার প্রেসিডেন্সী কলেজে। কর্মজীবনে প্রথমে বহরমপুরে ও পরে চুঁচুড়ায় ওকালতি করতেন। প্রথম যৌবনে বঙ্কিমচন্দ্র চট্টোপাধ্যায় সম্পাদিত বঙ্গদর্শন পত্রিকায় লেখালেখি শুরু করেন। ১৮৭২ সালে বঙ্গদর্শনের প্রথম সংখ্যায় তার উদ্দীপনা নামে একটি প্রবন্ধ প্রকাশিত হয়। এরপর অক্ষয়চন্দ্র ১৮৭২ সালে মাসিক নবজীবন ও ১৮৭৩ সালে সাপ্তাহিক সাধারণী নামে দুটি পত্রিকা প্রকাশ করেন। নবজীবন চলেছিল ১৮৭৮ সাল অবধি। হেমচন্দ্র বন্দ্যোপাধ্যায়, নবীনচন্দ্র সেন, রবীন্দ্রনাথ ঠাকুর ও রামেন্দ্রসুন্দর ত্রিবেদীর মতো লেখকেরা এই জনপ্রিয় চিন্তাশীল পত্রিকাটিতে লেখালেখি করেন। রামেন্দ্রসুন্দরের প্রথম বাংলা রচনা এই পত্রিকাতেই প্রকাশিত হয়। চুঁচুড়া থেকে প্রকাশিত সাধারণী পত্রিকাটির উদ্দেশ্য ছিল রাজনৈতিক আলোচনা ও হিন্দুসমাজের মূল দৃঢ় করা। বঙ্কিমচন্দ্র চট্টোপাধ্যায়, ইন্দ্রনাথ বন্দ্যোপাধ্যায়, বঙ্গবাসী পত্রিকার যোগেন্দ্রচন্দ্র বসু প্রমুখ প্রথম সারির সাহিত্যিকের রচনা এই পত্রিকায় প্রকাশিত হত। ১৮৭৪ সালে গোচারণের মাঠ নামে একটি যুক্তাক্ষর বর্জিত শিশুপাঠ্য কাব্য ও সেই বছরেই শিক্ষানবীশের পদ্য নামে আর একটি কাব্যগ্রন্থ রচনা করেন। সারদাচরণ মিত্রের সহযোগিতায় সম্পাদনা করেছিলেন প্রাচীন কাব্যসংগ্রহ নামে একটি কাব্যসংকলনও। ১৮৭৪ থেকে ১৮৭৭ সালের মধ্যে খণ্ডে খণ্ডে প্রকাশিত এই কাব্যে স্থান পায় বিদ্যাপতি, চণ্ডীদাস, গোবিন্দদাস, মুকুন্দ চক্রবর্তী প্রমুখ মধ্যযুগীয় কবিদের কাব্যকৃতি। অবশ্য কবিতা অপেক্ষা গদ্যরচনাতেই তিনি অধিক খ্যাতিলাভ করেন। ১৮৭৪ সালে রচিত সমাজ সমালোচনা এবং মৃত্যুর পরে ১৯২৩ সালে প্রকাশিত রূপক ও রহস্য তার গদ্য রচনার শ্রেষ্ঠ নিদর্শন। ১৯০৪ সালে বঙ্গভাষার লেখক গ্রন্থের পিতাপুত্র প্রবন্ধটি তার একটি মূল্যবান সাহিত্যকীর্তি। এই গ্রন্থে পিতা গঙ্গাচরণ সরকার ও নিজের সাহিত্যজীবনের কথা লিখেছিলেন তিনি। অন্যান্য রচিত গ্রন্থগুলির মধ্যে কবি হেমচন্দ্র, সংক্ষিপ্ত রামায়ণ, মোতিকুমারী, মহাপূজা, সনাতনী ইত্যাদি উল্লেখযোগ্য। রাজনৈতিক ক্ষেত্রে রেন্ট বিল ও এজ অব কনসেন্ট বিল (অ্যাক্ট ১০)-এর বিরুদ্ধে প্রবল ব্রিটিশ-বিদ্বেষী ও স্বদেশী দ্রব্য প্রচলনের সমর্থক হলেও ছিলেন কংগ্রেসি মধ্যপন্থী। বঙ্গীয় সাহিত্য সম্মিলনের ষষ্ঠ অধিবেশনের মূল সভাপতি, বঙ্গীয় সাহিত্য পরিষদ-এর সহ-সভাপতি ও ভারতসভার প্রথম যুগ্ম সহ-সম্পাদকের পদ আবৃত করেন অক্ষয়চন্দ্র। ভারতীয় জাতীয় কংগ্রেসের ১৮৮৬ অধিবেশনে উৎসাহী কর্মীরূপে যোগ দিয়েছিলেন। রায়তদের স্বার্থরক্ষায়ও সচেষ্ট ছিলেন। সাহিত্যক্ষেত্রে বঙ্কিমচন্দ্রের ভাবশিষ্য হলেও বঙ্কিমি দৃঢ়তা ও ঋজুতা তার লেখায় অনুপস্থিত ছিল। তিনি ২ অক্টোবর ১৯১৭ সালে মারা যান। বাংলা সাহিত্যসঙ্গী, শিশিরকুমার দাশ সংকলিত ও সম্পাদিত, সাহিত্য সংসদ, কলকাতা, ২০০৩ সংসদ বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, সংশোধিত চতুর্থ সংস্করণ, ২০০২ বাংলা সাহিত্যের ইতিবৃত্ত, নবম খণ্ড, অসিতকুমার বন্দ্যোপাধ্যায়, মডার্ণ বুক এজেন্সী প্রাইভেট লিমিটেড, কলকাতা, ২০০২-০৩
অচ্যুত গোস্বামী

অচ্যুতানন্দ গোস্বামী (১ মার্চ, ১৯১৮ – ১৬ মার্চ, ১৯৮০) (অচ্যুত গোস্বামী নামে সমধিক পরিচিত; ছদ্মনাম বিক্রমাদিত্য হাজরা) ছিলেন একজন বাঙালি ঔপন্যাসিক, প্রাবন্ধিক ও সাহিত্য সমালোচক। ইংরেজির এই অধ্যাপক মার্ক্সবাদী সমালোচক হিসেবে খ্যাতি অর্জন করেন। জন্ম অধুনা বাংলাদেশ রাষ্ট্রের ফরিদপুরে। ১৯৪০ সালে ঢাকায় প্রগতি লেখক সংঘ স্থাপনে অন্যতম উদ্যোক্তার ভূমিকা নেন। সেই সময় সোমেন চন্দের সহযোগে ক্রান্তি পত্রিকা সম্পাদনা করেন। এছাড়া ১৯৪২ সালে মার্ক্সবাদী ও ফ্যাসিবাদবিরোধী পাক্ষিক পত্রিকা প্রতিরোধ প্রকাশ ও কবি কিরণশঙ্কর সেনগুপ্তের সাথে দুই বছর সম্পাদনা করেন। অধ্যাপনা করেন যাদবপুরের বিজয়গড় জ্যোতিষ রায় কলেজের ইংরেজি বিভাগে। নতুন সাহিত্য, পরিচয়, অগ্রণী, চতুষ্কোণ প্রভৃতি পত্রিকায় তার রচনা প্রকাশিত হয়। তার উল্লেখযোগ্য সমালোচনা গ্রন্থ বাংলা উপন্যাসের ধারা (১৩৫৭ বঙ্গাব্দ) ও ইংরাজী সাহিত্যের ধারা। এছাড়া অভিষেক, কানাগলির কাহিনী (১৯৫৩), মৎস্যগন্ধা (১৯৫৭), রাজ্যচ্যুত ঈশ্বর প্রভৃতি উপন্যাসও রচনা করেন। সংসদ বাঙালি চরিতাভিধান, দ্বিতীয় খণ্ড (পরিমার্জিত তৃতীয় সংস্করণ), অঞ্জলি বসু সম্পাদিত, সাহিত্য সংসদ, কলকাতা, ২০০৪ সংসদ বাংলা সাহিত্যসঙ্গী, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩ বঙ্গসাহিত্যাভিধান, দ্বিতীয় খণ্ড, হংসনারায়ণ ভট্টাচার্য, ফার্মা কেএলএম প্রাইভেট লিমিটেড, কলকাতা, ১৯৯০ উইকিউক্তিতে অচ্যুত গোস্বামী সম্পর্কিত উক্তির সংকলন রয়েছে।
টেন্সর

টেন্সর হলো কোন ভেক্টর স্থানের উপর সংজ্ঞায়িত কোন বহুরৈখিক ফাংশন। অর্থাৎ এটি একটি ফাংশন যা তার প্রতিটি আর্গুমেন্টে রৈখিক। সবচেয়ে সহজ উদাহরণ হলো কোন সংখ্যা দিয়ে গুণ করা। যদি v {\displaystyle \mathbf {v} } একটি ভেক্টর হয় তবে কোন সংখ্যা দিয়ে তাকে গুণ করা একটি ফাংশন: f ( v ) = m v {\displaystyle f(\mathbf {v} )=m\mathbf {v} } যেখানে m {\displaystyle m} যেকোন সংখ্যা। ফাংশনটি লিনিয়ার কারণ f ( a u + b v ) = m ( a u + b v ) = m a u + m b v = a f ( u ) + b f ( v ) {\displaystyle f(a\mathbf {u} +b\mathbf {v} )=m(a\mathbf {u} +b\mathbf {v} )=ma\mathbf {u} +mb\mathbf {v} =af(\mathbf {u} )+bf(\mathbf {v} )} আরেকটি উদাহরণ হলো আরেকটি ভেক্টর দিয়ে স্কেলার গুণ করা। তবে টেন্সরের সফল প্রয়োগ শুরু হয় উচ্চতর র‌্যাংক থেকে। যেমন কোনো রিমান তলে গুরুত্বপূর্ণ টেন্সর হলো তার মেট্রিক টেন্সর, যা দুইটি ভেক্টরের অন্তর্নিহিত গুণফল দেয়: g ( a , b ) = a ⋅ b {\displaystyle g(\mathbf {a} ,\mathbf {b} )=\mathbf {a} \cdot \mathbf {b} } । আরেকটি গুরুত্বপূর্ণ টেন্সর হলো নির্ণায়ক।
লাঠি

লাঠি বলতে সাধারণতঃ কাঠের চিকন ১-২ ইঞ্চি ব্যাসের ও ২-৫/৬ ফুট লম্বা দণ্ডকে বুঝানো হয়ে থাকে। গাছের সোজা ডালসমূহকে ও অনেক সময় লাঠির আকৃতির কাছাকাছি দেখায় বলে লাঠি বলা হয়। এটি একধরনের যন্ত্র বিশেষ বলা যায়, কাজের সুবিধা বা কোন কোন কাজে (লেপ তোষক তৈরি করায়) এটি সরাসরি ব্যবহার হয়। তবে মারামারিতে এবং খেলায় ও লাঠির ব্যবহার হতে দেখা যায়। লাঠি চালনায় দক্ষ কিংবা লাঠি দ্বারা মারামারি করতে পটু কিংবা লাঠি চালনা দ্বারা যারা জীবিকা অর্জন করে, তিনি/তাঁরা লেঠেল বা লাঠিয়াল নামে পরিচিতি পান। শিশুরা লাঠি দিয়ে খেলছে লাঠি খেলায় লাঠির ব্যবহার বয়স্কদের চলার জন্য লাঠি আত্মরক্ষায় লাঠি ব্যবহারিক বাংলা অভিধান, ডক্টর মুহম্মদ এনামুল হক, বাংলা একাডেমী, ১২শ সংস্করণ, ২০১০, ঢাকা, পৃ. ১০৫৩
ভিডিও ক্যামেরা

ভিডিও ক্যামেরা হল এমন এক ধরনের ক্যামেরা যা দিয়ে চলমান দৃশ্য ধারণ করা যায়। এই ক্যামেরায় ছবি ধারণ করার জন্য পূর্বে সেলুলয়েড ফিল্ম, চুম্বকীয় ফিতা এবং ডিজিটাল প্রযুক্তিতে বিভিন্ন তথ্য ধারক (স্টোরেজ ডিভাইস) ব্যবহার করা হয়। মূলত টেলিভিশন শিল্পের জন্য এই ক্যামেরার বিকাশ ঘটলেও, এখন তা সংবাদ, গৃহস্থালী বিভিন্ন কাজে বিভিন্ন মান ও গুনের ক্যামেরা ব্যবহার হয়ে থাকে। জন লগি বেয়ার্ডের ক্যামেরাগুলো প্রাথমিক সময়ের প্রাপ্ত ভিডিও ক্যামেরার মধ্যে অন্যতম। এগুলো মেকানিক্যাল নিপকো ডিস্ক দিয়ে নির্মিত। এগুলো ১৯১৮ সাল থেকে ১৯৩০-এর দশক পর্যন্ত পরীক্ষণমূলক প্রচারণার জন্য ব্যবহৃত হত। ভিডিও ক্যামেরা টিউব ভিত্তিক সকল নকশা, যেমন ভ্লাদিমির জোয়ারিকিনের আইকনস্কোপ ও ফিলো ফার্নসওয়ার্থের ইমেজ ডিসেক্টর, ১৯৩০-এর দশকে বেয়ার্ডের পদ্ধতির স্থান দখল করে। এই নকশাগুলো ১৯৮০-এর দশক পর্যন্ত ব্যাপক হারে ব্যবহৃত হয়। পরবর্তীতে সলিড-স্টেট ইমেজ সেন্সর, যেমন সিসিডি ও পরে সিএমওএস পিক্সেল সেন্সর টিউব প্রযুক্তির সমস্যাগুলো, যেমন ছবি পুড়ে যাওয়ার সমাধান করে এবং ডিজিটাল ভিডিওর কাজের গতিকে তরান্বিত করে। ডিজিটাল টিভির প্রসার ডিজিটাল ভিডিও ক্যামেরার ব্যবহার বৃদ্ধি করে এবং ২০১০-এর দশকের মধ্যে সকল ভিডিও ক্যামেরাই ডিজিটাল রূপ ধারণ করে।
ডিভিডি

ডিভিডি (ইংরেজি: DVD), যা ডিজিটাল ভিডিও ডিস্ক (Digital Video Disc) বা ডিজিটাল ভার্সাটাইল ডিস্ক (Digital Versatile D isc) নামেও পরিচিত, এক ধরনের অপটিকাল ডিস্ক-ভিত্তিক উপাত্ত সংরক্ষণের ফরম্যাট। আধুনিক ডিজিটাল যুগের অনেক বেশি তথ্য রাখার চাহিদা থেকে এর সৃষ্টি। এর ধারণক্ষমতা সাধারণত ৪.৭ গিগা বাইট (একটি স্তর বা লেয়ার) বা ৮.৫৪ গিগাবাইট (দুইটি স্তর)। একটি ৪.৭ গিগাবাইটের ডিভিডিতে একটি সিডির প্রায় ৬ গুণ বেশি তথ্য রাখা যায়। ডিভিডির লেসার হিসেবে ৬৫০ ন্যানোমিটারের তড়িৎ-চুম্বকীয় তরঙ্গ ব্যবহার করা হয়, যার বর্ণ লাল। ১৯৯০ সালের প্রথম দিকে উচ্চ ঘনত্বের ২টি আলোকীয় তথ্য সঞ্চয়ক মান নির্মিত হয়। এর একটি হল এমএমসিডি বা মাল্টিমিডিয়া কম্প্যাক্ট ডিস্ক যা সনি এবং ফিলিপ্‌স কোম্পানি তৈরি করে এবং অন্যটি হল এসডি বা সুপার ডেনসিটি ডিস্ক যা টোশিবা, টাইম-ওয়ার্নার, মাতশুশিতা ইলেক্ট্রিক, পাইওনিয়ার, থমসন এবং জেভিসি প্রতিষ্ঠানগুলো বের করে। DVD FLLC (2009-02) DVD Book Construction - list of all available DVD Books, Retrieved on 2009-07-24 DVD FLLC DVD Format Book - History of Supplements for DVD Books, Retrieved on 2009-07-24 MPEG.org, DVD Books overview, Retrieved on 2009-07-24
আন্তর্জাতিক দূরালাপনি সংযোগ নম্বর

আইটিইউ-টি (ITU-T) এর ই ১৬৪ (E.164) অনুযায়ী বিশ্বের দেশসমূহের আন্তর্জাতিক দূরালাপনি সংযোগ নম্বর বা কোড এর তালিকা। আইটিইউ-টি এর ই ১৬৪ অনুযায়ী আন্তর্জাতিক দূরালাপনি সংযোগ কোড এর তালিকা। বিশ্ব টেলিফোন নাম্বার ব্যবস্থার গাইড আন্তর্জাতিক টেলিফোন কলের জন্য ফোন নম্বর ক্যালকুলেটর
বর্গমিটার

বর্গমিটার হচ্ছে এস আই এককে ক্ষেত্রফলের একক। ইংরেজিতে এর প্রতীক m², বাংলায় বর্গমি। এক মিটার পার্শ্ব বা বাহু বিশিষ্ট কোন কর্গক্ষেত্রের ক্ষেত্রফলকে এক বর্গমিটার বলে সংজ্ঞায়িত করা হয়। বর্গমিটার এককটিতে মিটারের আগে সমস্ত এসআই উপসর্গ বসিয়ে ব্যবহার করা যায়।
অ্যার্জে

জর্জ প্রোস্পের রেমি (ফরাসি: Georges Prosper Rémi) (২২শে মে, ১৯০৭—৩রা মার্চ, ১৯৮৩) একজন বিখ্যাত বেলজীয় কমিক্‌স লেখক ও চিত্রকর ছিলেন। তিনি তাঁর প্রকাশিত গ্রন্থগুলিতে "অ্যার্জে" (ফরাসি Hergé) ছদ্মনামটি ব্যবহার করতেন। এ নামটি তার প্রকৃত নামের আদ্যক্ষর "G" এবং "R" উল্টোদিক থেকে উচ্চারণ করলে পাওয়া যায়। ফরাসিতে "R"-এর উচ্চারণ "অ্যার্‌" এবং "G"-এর উচ্চারণ "জে"; একসাথে এদের উচ্চারণ হয় "অ্যার্জে" (আইপিএ ɛʀʒe)। অ্যার্জের বইয়ের বাংলা অনুবাদগুলোতে তার নাম কখনও কখনও হার্জ লেখা হয়। অ্যার্জের সবচেয়ে বিখ্যাত কাজ হচ্ছে দুঃসাহসী টিনটিন (মূল ফরাসি ভাষায় "তাঁতাঁ") নামক কমিক বইয়ের ধারাবাহিক সঙ্কলন বা সিরিজ। তিনি ১৯২১ থেকে ১৯৮৩ (মৃত্যুর বছর) পর্যন্ত টিনটিনের বই লিখেছিলেন। মৃত্যুর বছরে (১৯৮৩) তিনি তাঁতাঁ এ লাল্ফ-আর্‌ (ইংরেজিতে টিনটিন অ্যান্ড অ্যাল্‌ফ-আর্ট) নামের বইটি লিখতে শুরু করেছিলেন, কিন্তু শেষ করতে পারেনি। অ্যার্জের অন্যান্য কমিক্‌স ধারাবাহিক সঙ্কলনের মধ্যে জো, জেত এ জোকো ও কুইক এ ফ্লুপকে অন্যতম। সারা বিশ্বে, বিশেষত ইউরোপে, জর্জ রেমির কমিক্‌স বইয়ের এখনও একটি বড় প্রভাব রয়েছে। Pierre Assouline (২০০৯), Herge: The Man Who Created Tintin, Oxford University Press USA উদ্ধৃতি টেমপ্লেট ইংরেজি প্যারামিটার ব্যবহার করেছে (link) দুঃসাহসী টিন‌টিন টিনটিন ডট কম - টিনটিন-এর অফিশিয়াল ওয়েবসাইট (ইংরেজি) টিনটিন ও অ্যার্জে'র ওপর একটি ওয়েবসাইট ওয়েব্যাক মেশিনে আর্কাইভকৃত ২৫ জুলাই ২০২৩ তারিখে (ইংরেজি) টিনটিনোলজিস্ট - টিনটিন-এর ওপর একটি বিখ্যাত ওয়েবসাইট (ইংরেজি)
হার্জ

হার্জ (প্রতীক Hz) হচ্ছে আন্তর্জাতিক ভাবে স্বীকৃত কম্পাঙ্কের এস আই একক। একে পড়া হয় ১ সাইকেল প্রতি সেকেন্ড। এর একটি অন্যতম সাধারণ ব্যবহার হল সাইন তরঙ্গ, রেডিও এবং যদিও ক্ষেত্রে, সঙ্গীতের কম্পাংক হিসেবে। এককটির নামকরণ করা হয়েছে হেনরিক হার্টজ এর সম্মানে। তিনিই প্রথম তাড়িৎচৌম্বক তরঙ্গের অস্তিত্ব পরীক্ষার মাধ্যমে প্রমাণ করেন। আলোর ফ্রিকুয়েন্সির একক হল হার্টজ জার্মান পদার্থবিজ্ঞানী হেনরিক রুডল্ফ হার্টজের নামানুসারে এই এককের নামকরণ। কারণ তাড়িৎচৌম্বক ক্ষেত্রে তাঁর গুরুত্বপূর্ণ অবদান। ১৯৩০সালে আন্তর্জাতিক তড়িৎপ্রযুক্তি পরিষদ (IEC) কর্তৃক এটি প্রতিষ্ঠিত হয়। ১৯৬০ এ General Conference on Weights and Measures (CGPM) কর্তৃক (Conférence générale des poids et mesures) এটি গৃহীত হয়। এই এককের পূর্বনাম ছিল সাইকেল প্রতি সেকেন্ড (cps), প্রাথমিকভাবে এর উপ আর অধিএকক "kilocycles per second (kc/s) এবং megacycles per second (Mc/s), আর বড়স্কেলে ব্যবহৃত হত kilomegacycles per second (kMc/s)। তবে "সাইকেল প্রতি সেকেন্ড" বা cycles per second এককটি ১৯৭০ সালের মধ্যে বৃহৎভাবে হার্জে প্রতিস্থাপিত হয়। তাড়িৎচৌম্বক বিকিরণকে প্রায়ই কম্পাংক দিয়ে বর্ণনা করা হয়। লম্বালম্বিভাবে থাকা বৈদ্যুতিক এবং চৌম্বকক্ষেত্রের মধ্যে প্রতি সেকেন্ডে ঘটা স্পন্দন(oscillation) সংখ্যাকে প্রকাশ করা হয় হার্জ বলে। "hertz". (1992). American Heritage Dictionary of the English Language, 3rd ed. Boston: Houghton Mifflin. "IEC History"। Iec.ch। ১৯০৪-০৯-১৫। ২০১৩-০৬-০২ তারিখে মূল থেকে আর্কাইভ করা। সংগ্রহের তারিখ ২০১২-০৪-২৮।